Zübeyir Aydar

Zübeyir Aydar, bi kurdî Zubeyr AydarSalihê Kevirbirî (1997). Gotûbêj: Bavê Zubeyr Aydar Mele Evdileh Aydar, Dewlet bi çavê dijmin li me dinhêre. Azadiya Welat, 77:1997, r. 4-5.  (jdb. 1ê kanûna paşîn a 1961, navçeya Xisxêrê, parêzgeha Sêrtê, Bakurê Kurdistanê) siyasetmedar, parêzer û serokê Kongreya Gelê Kurdistanê, ku parlamena Koma Civakên Kurdistanê (KCK) ye, dike serokê siyasî yê de jure yê Partiya Karkerên Kurdistanê (PKK) ya derqanûnî.

 Jînenîgarî 
Aydar di sala 1961an de li Sêrtê ji dayik bûye û piştre li Zanîngeha Stembolê Fakulteya Hiqûqê xwendiye. Piştî xwendina xwe parêzerî kir û li Sêrtê serokatiya Komeleya Mafên Mirovan (ÎHD) kir. Tevlî Partiya Sosyaldemokrat Halkçi (SHP) bû û di sala 1990î de bi siyasetmedarên ku ji SHP'ê veqetiyane Partiya Karkerên Gel, HEPê (Halkın Emek Partisi) ava kir. Di encama tifaqa hilbijartinê ya bi SHPê re Aydar di sala 1991an de wekî parlamenter hat hilbijartin. Piştî hilbijartinê û ji ber tehdîda qedexekirina partiyê, derbasî "Partiya Demokrasiyê" (DEP) bû. Aydar piştî ku di Adara 1994an de bi biryara parlamenê û Dadgeha Destûra Bingehîn redkirina betalkirina biryara parlementoyê, parêzbendiya wî hat rakirin û ji Tirkiyeyê derket û li Belçîkayê bi cih bû. Ji wê derê wî - piştî çend guhertinên navî - bi navê "Kongreya Gelê Kurdistanê", rêxistinek ku bi mebesta wergirtina erka parlamenê di hizra Partiya Karkerên Kurdistanê de, bi rê ve bir. Ev "parlament" salê carekê li Çiyayên Qendîlê, li herêma çiyayî ya li Başûrê Kurdistanê ku di bin kontrola PKKê de ne, dicive. Di 14ê cotmeha 2009an de Ofîsa Kontrolkirina Veberhênanên Derve ya Wezareta Xezîneya DYAyê biryar da ku mal û milkên Aydar, Riza Altun û Murat Karayılan bên cemidandin. Di biryarê de Aydar di bazirganiya narkotîkê ya derve de weke kesayetekî girîng tê binavkirin. Aydar bi çend kesên din re di serdegirtina polîsên Belçîkayê de li dijî PKK û Roj TV di destpêka adara 2010 de hat girtin, lê piştre ji ber kêmbûna delîlan piştî sê hefteyan hat berdan.

 Jiyana taybet 
Zübeyir Aydar bi Evîn Çîçek re zewicî bû. Du zarokên hevjînê hene.

 Çavkanî 

Kategorî:Jidayikbûn 1961
Kategorî:Mirovên zindî
Kategorî:Siyasetmedarên kurd ên Bakurê Kurdistanê
Kategorî:Siyasetmedarên Tirkiyeyê